Dupu a țea ahurhi ofanziva di partea-a Turțâlor și dupu dauâ sâhâț pozițiili a revoluționarlu ira arupti a unâ cietâ putu s-esâ nafoarâ di nvârligarea turțeascâ. La localitatea Sliva chirura 40 di resculatori ncap cu voivodalu Todor Hristov. Bombardarea-a turțeacscâľei artilerii ahurhi s-ardâ câsâbâ Crușuva. Ia ti Pitlu ți dzâsi Naum Tomalevși: Dupu liberarea a câsâbâlui Pitu cu a lui armatuladz s-dusi tu hoara Birina, aproapea di Crușuva, cu 240 di armatuladz. Candu s-turna Crușuva, iu lo parti la adunarea-a voivodadzlor, lu lo fotograflu Cocia și tu muntili di Birina s fotografisi diadun cu cieta tutâ. Pitu Guli ira contra pridarea-a ștablui, Pitu s-dusi acasâ iu s-ghinui ci familia-a lui și di aclo trapsi ti Birina. Turțaľ cu a lor oasti, cari vinirâ dit hoara Crivogaștani, agudirâ și tu hoara Ostrilți. Pitu, nu putea ți facâ, și cu cieta-a lui trapsi câtrâ localitatea Cheatra-a Ursaľei. Turțaľ lu nvârligarâ di tuți pârțâli. Atumțea Pitlu al Guli lu țânu un scurtu zbor zbor a armatuladzlor a lui, u arsirâ arhiva și dupu ți u bârgarâ flambura revoluționarâ tu mesi, s bâșâre și ľrtatrâ un cu alantu și li acâțara pozițiili ti alumtari. Ahurhi un mari alumtu. Ma, turțâľ cari ira mulțâ, ľi vâtâmarâ pi giońľi di alumatori pânâ un.